open-index/open-wikipedia-markdown huggingface dataset:
ரீமான் கருதுகோள்

**ரீமான் கருதுகோள்** (*Riemann hypothesis*) கணிதத்தில் தீர்வு காணமுடியாமல் இருக்கும் சிக்கலான கேள்விகளில் ஒன்று.. 1859 இல் பெர்ன்ஹார்ட் ரீமான் (1826-1866) இனால் முன்மொழியப்பட்டு இன்று வரையில் தீர்வு இல்லாமல் இருந்து கொண்டிருக்கிறது. இக்கருதுகோள் இசீட்டா-சார்பு என்ற ஒரு புகழ் வாய்ந்த சார்பின் சுழிதிகளைப் பற்றியது. ரீமானுக்குப்பிறகு இச்சார்பு ரீமான் இசீட்டா சார்பு அல்லது ரீமன் இசீட்டா சார்பியம் என்றே அழைக்கப்படுகிறது. இதன் வரையறை:

* \zeta(s) =  1 + \frac{1}{2^s} + \frac{1}{3^s} + \frac{1}{4^s} + ...

இங்கு  s  என்ற மாறி ஒரு சிக்கலெண் மாறி.   s = \sigma + it.  \sigma வும்  t யும் மெய்யெண்கள். i  என்பது கற்பனை அலகு.

இச்சார்பில் s =   -2, -4, -6, ... ஆக இருந்தால் \zeta(s) = 0  என்பது தெரிந்த செய்தி. ஆனால் இதைப் புரிந்துகொள்ள சிக்கலெண் பகுவியலில், காமா சார்புகள் மூலம் ரீமான் இசீட்டா சார்பின் சார்புச் சமன்பாட்டைப் பார்க்கவேண்டும்.

-2, -4, -6, ... ஆகியவைகளை  **வெற்றுச்சுழிதி**கள் என்பர். **வெற்றல்லாத சுழிதி**களைப்பற்றியது ரீமான் கருதுகோள்.

## ரீமானின் ஊகம்

**<math>s = \sigma + it</math> என்ற சிக்கலெண் ரீமான் இசீட்டா சார்பின் வெற்றல்லாத சுழிதியாயிருந்தால், <math>\sigma = 1/2</math>.**

அதாவது, சிக்கலெண் தளத்தில், வெற்றல்லாத சுழிதிகளெல்லாம்   \sigma = 1/2 என்ற செங்குத்துக்கோட்டில் தான் இருக்கும்.

1914 இல் ஜி. எச். ஹார்டி முடிவற்ற எண்ணிக்கையில் வெற்றல்லாத சுழிதிகள் இந்தக்கோட்டில்தான் இருக்கும் என்று நிறுவி ஒரு பெரிய சாதனை புரிந்தார். ஆனால் எல்லா வெற்றல்லாத சுழிதிகளும் அப்படியிருக்குமா என்பதுதான் கேள்வி. அப்படியிருக்கும் என்பது ரீமானின் ஊகம். இந்த ஊகம் உண்மைதான் என்ற கருதுகோள் எண்கோட்பாட்டிலும் இன்னும் பல சூழ்நிலைகளிலும் முக்கியமாகப் பயன்பட்டு வருகிறது. பகா எண் தேற்றமும் இதுவும் மிகச்சிடுக்கான வழியில் பிணைந்துள்ளன.

இப்பிரச்சினையை டேவிட் ஹில்பெர்ட் 1900 இல் பன்னாட்டுக் கணிதக் காங்கிரஸில் இருபதாவது நூற்றாண்டிற்காக 23 கேள்விகளைப் பொறுக்கி, இவைதான் இருபதாவது நூற்றாண்டில் கணிதத்தை வழி எடுத்துச் செல்லப்போகிறது என்று பேசினார். அந்த 23 கேள்விகளில், எட்டாவது கேள்வியாக ரீமான் கருதுகோள் பட்டியலிடப்பட்டது. அவர் வைத்த பட்டியலில் பல கேள்விகள் இருபதாவது நூற்றாண்டில் தீர்க்கப்பட்டன. ஆனால் ரீமான் கருதுகோள் இன்னும் தீராக் கேள்வியாகவே உள்ளது.

அமெரிக்க ஐக்கிய நாடுகளில் கேம்ப்ரிட்ஜ் (Mass.) இல் இயங்குகிற கிளே கணிதக்கழகம் புது ஆயிரமாண்டு தொடக்கத்தில், ஏழு கணிதக் கேள்விகளைப் தேர்ந்தெடுத்து இக்கேள்விகளைத் தீர்ப்பவருக்கு ஒவ்வொரு கேள்விக்கும் பரிசாக மில்லியன் அமெரிக்க டாலர்கள் அறிவித்திருக்கிறது. இந்தப் பட்டியலில், ஹில்பர்ட்டின் 23 கேள்விகளில் அது இந்த ரீமான் கருதுகோள் கேள்வி மட்டும் இடம் பெற்றிருக்கிறது.

## மேற்கோள்கள்

பகுப்பு:சிக்கலெண் பகுவியல்
பகுப்பு:கணிதத்தின் தீர்வு காணப்படாத யூகங்கள்
பகுப்பு:கருதுகோள்கள்
யோர்தான் ஆறு

**யோர்தான் ஆறு**, தென்மேற்கு ஆசியாவில் ஓடுகின்ற ஒரு ஆறு ஆகும். இது சாக்கடலுள் (Dead Sea) விழுகின்றது. இந்த ஆறு 251 கிலோமீட்டர் (156 மைல்) நீளம் கொண்டது. இசுரயேலருக்கு வாக்களிக்கப்பட்ட நாட்டினுள் நுழைய இதை கடந்ததாலும், இயேசு கிறிஸ்து திருமுழுக்கு யோவானிடம் திருமுழுக்கு பெற்ற ஆறு இது என்பதாலும் யூத மற்றும் கிறிஸ்துவ வரலாற்றில் இந்த ஆறு முக்கியப் பங்கு வகிக்கின்றது.  இது மேற்குக் கரை மற்றும் யோர்தான் இடையே பாய்கிறது.

இதன் முக்கிய துணை ஆறுகளாவன:
# லெபனானிலிருந்து உருவாகும் ஹஸ்பானி ஆறு
# ஹேர்மன் மலை அடிவாரத்திலிருந்து உருவாகும் பனியாஸ் ஆறு
# அதே ஹேர்மன் மலை அடிவாரத்திலிருந்து உருவாகும் டான் ஆறு
# லெபனானில் இருந்து உருவாகும் அயூன் ஆறு

## உசாத்துணை

பகுப்பு:ஆசிய ஆறுகள்
பகுப்பு:இசுரேலிய புவியியல்
ஏபெல் பரிசு

**ஏபெல் பரிசு** (*Abel Prize*) என்பது நார்வே மன்னரால் ஆண்டுதோறும் உலகளாவிய கணிப்பில் சிறந்த கணிதவியலாளருக்கு வழங்கப்பட்டு வரும் ஒரு சிறப்பு விருதாகும். 2003ம் ஆண்டிலிருந்து நார்வே நாட்டின் 19வது நூற்றாண்டின் சிறந்த கணித இயலராகவும் உலகக்கணித மேதைகளில் ஒருவராகவும் திகழ்ந்த நீல்ஸ் ஹென்றிக் ஏபெல் என்பவரின் நினைவாக நார்வே அரசினரால் இவ்விருது வழங்கப்பட்டு வருகிறது.

சுவீடனாலும் நார்வேயினாலும் வழங்கப்பட்டுவரும் நோபல் பரிசு கணிதத்தை உள்ளடக்கவில்லை என்பதால் சோஃபஸ் லை (*Sophus Lie*) என்பவர் கணிதத்திற்கு தனியே வழங்க வேணும் என்ற கோரிக்கையை முன்வைத்தார். இரண்டாம் ஆஸ்கார் மன்னர் இதற்காக நிதியையும் ஒதுக்க திட்டங்கள் வரைந்தார். ஆனாலும் 1905இல் சுவீடனும் நார்வேயும் பிரிந்ததில் இந்தத் திட்டம் கைவிடப்பட்டிருந்தது.

## ஏபெல் விருதாளர்கள்

நார்வே நாட்டின் அறிவியல் கழகம்  இந்த விருதைப் பெறும் சிறந்த கணிதவியலரைத் தெரிவுசெய்கிறது. இவ்விருது ஏறத்தாழ நோபல் பரிசின் பெறுமதியை ஒத்தது. ஏபல் பரிசின் தற்போதைய மதிப்பு $875,000 அமெரிக்க டாலர்கள். இது வரையில் இப்பரிசைப் பெற்றவர்கள்:

## மேற்கோள்கள்

## வெளி இணைப்புகள்
* ஏபெல் பரிசு இணையதளம்

பகுப்பு:கணிதப் பரிசுகளும் விருதுகளும்
பகுப்பு:பரிசுகளும் விருதுகளும்
ஊக்லி ஆறு

[thumb|250px|ஊக்லி ஆற்றங்கரையில் [படகுகளும் ஆட்களும், 1915 ஆம் ஆண்டில் எடுக்கப்பட்ட படம்.]]
[thumb|250px|பராக்பூருக்கும், சேராம்பூருக்கும் இடையில் ஊக்லி ஆற்றில் செல்லும் ஒரு படகு, [2006 ஆண்டில் எடுக்கப்பட்ட படம்.]]
**ஊக்லி ஆறு** () அல்லது **பாகிரதி-ஊக்லி** (*Bhagirathi-Hooghly*) என்பது ஏறத்தாழ 260 கி.மீ. நீளமுள்ள கங்கை ஆற்றின் ஒரு கிளை ஆறு ஆகும். இந்த ஆறு இந்தியாவின் மேற்கு வங்காள மாநிலத்தில் உள்ளது; அம்மாநிலத்தில் உள்ள முர்சிதாபாத் மாவட்டத்திலுள்ள ஃபராக்கா பராசு (Farakka Barrage) என்னும் இடத்தில் கங்கையில் இருந்து பிரிகிறது. முன்னர் ஊக்லி என்று அழைக்கப்பட்ட, ஊக்லி-சின்சுரா நகரம் இந்த ஆற்றங்கரையிலேயே உள்ளது. ஊக்லி என்னும் பெயர் எவ்வாறு தோற்றம் பெற்றது என்பது தெளிவில்லை. நகரத்தின் பெயரிலிருந்து ஆற்றின் பெயர் வந்ததா அல்லது ஆற்றின் பெயரைத் தழுவி நகரத்துக்குப் பெயர் சூட்டப்பட்டதா என்பது தெரியவில்லை.

## மேற்கோள்கள்

பகுப்பு:மேற்கு வங்க ஆறுகள்
டெட்ரோயிட் ஆறு

thumb|250px|லாண்ட்சட் செயற்கைக்கோள் படம். சென். கிளையர் ஏரி, சென். கிளையர் ஆறு என்பவை வடக்கில் ஹூரோனுடனும், டெட்ரொயிட் ஆறு அதனை கிழக்கில் ஈரி ஏரியுடன் இணைப்பதையும் காட்டுகின்றது.
250px|right|thumb|மிச்சிகனிலுள்ள ''குரொஸ்சே இலே'' நகரத்திலிருந்து டெட்ரோயிட் ஆற்றின் தோற்றம்.

**டெட்ரோயிட் ஆறு** (*Detroit River*) என்பது பேரேரிகள் தொகுதியில் உள்ள 32 மைல்கள் நீளமும், 0.5 - 2.5 மைல்கள் (1-4 கி.மீ.) அகலமும் கொண்ட ஆறு ஆகும். இதன் பெயர் நீரிணை ஆறு (Rivière du Détroit) என்னும் பிரெஞ்சுப் பெயரிலிருந்து பெறப்பட்டது. இந்த ஆறு, சென். கிளையர் ஏரியையும் (St. Clair ), ஈரி ஏரியையும் (Lake Erie) இணைப்பதன் காரணமாக இப் பிரெஞ்சுப் பெயர் ஏற்பட்டது. ஆனாலும் வரைவிலக்கணப்படி இது ஒரு நீரிணை அல்ல. ஐக்கிய அமெரிக்க நாடுகள், கனடா ஆகியவற்றுக்கு இடையிலான எல்லைக்கோடு இந்த ஆற்றினூடாக நீளவாட்டில் செல்கிறது. இது கடல்மட்டத்தில் இருந்து 579 அடி (175 மீட்டர்) உயரத்தில் உள்ளது.

பகுப்பு:கனடாவின் ஆறுகள்
பகுப்பு:மிச்சிகனில் உள்ள ஆறுகள்
சியா-உல்-ஹக்

**ஜெனரல் முகமது சியா-உல்-ஹக்** (உருது: محمد ضیاءالحق) (1924 ஆகத்து 12  – 1988 ஆகத்து 17) பாக்கித்தான் நாட்டின் அரசுத்தலைவராக சூலை 1977 முதல் ஆகத்து1988 வரையில் ஆட்சி புரிந்தவர். 1976-ஆம் ஆண்டில் அந்நாட்டின் இராணுவத் தளபதியாக நியமிக்கப்பட்ட இவர் 1977 ஆம் ஆண்டு சூலை 5 ஆம் நாள் இரத்தம் சிந்தா இராணுவப் புரட்சி மூலம் அன்றைய பிரதம மந்திரி சூல்பிகார் அலி பூட்டோ தலைமையிலான அரசைக் கவிழ்த்து ஆட்சிக்கு வந்து இராணுவச் சட்டத்தைக் கொண்டு வந்தார். செப்டம்பர் 1978 இவர் நாட்டின் அதிபரானார்.

இவர் 1988-ஆம் ஆண்டு ஆகத்து 17-இல் இடம்பெற்ற சந்தேகத்துக்கிடமான வானூர்தித் தீநேர்வு (விபத்து) ஒன்றில் இவருடன் பயணம் மேற்கொண்ட ஐக்கிய அமெரிக்க தூதர் *ஆர்னல்ட் ராஃபெல்*லுடன் சேர்ந்து கொல்லப்பட்டார்.

## மேற்கோள்கள்

## வெளி இணைப்புகள்

*ஸியா-உல்-ஹக் உடன் பிபிசி நேர்காணல்
*"ஸியாவைக் கொன்றது யார்?"
*பாகிஸ்தான் அரசு இணையதளம் 

பகுப்பு:பாகிஸ்தான் அரசியல்வாதிகள்
பகுப்பு:இராணுவத் தலைவர்கள்
பகுப்பு:1924 பிறப்புகள்
பகுப்பு:1988 இறப்புகள்
பகுப்பு:போக்குவரத்து விபத்து இறப்புகள்
1910

**1910**  (**[[ரோம எண்ணுருக்கள்|MCMX]]**) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும்.

## நிகழ்வுகள்
* பெப்ரவரி 20 - எகிப்தியப் பிரதமர் பூட்ரோஸ் காலி (*Boutros Ghali*) கொல்லப்பட்டார்.
* மே 6 - ஐந்தாம் ஜோர்ஜ் ஐக்கிய இராச்சியத்தின் மன்னனானான்.
* ஜூன் 30 - இலங்கையில் ஐந்து சத செப்பு நாணயம் பாவனையில் இருந்து விலக்கப்பட்டது.
* ஜூலை 4 - யாழ்ப்பாணம், மானிப்பாய் இந்துக் கல்லூரியின் அடிக்கல் நாட்டு நிகழ்வு பிரதம நீதியரசர் *சேர் ஜோசப் ஹட்சின்சன்* தலைமையில் இடம்பெற்றது.
* ஆகஸ்ட் 22 - ஜப்பான் கொரியாவை இணைத்துக் கொண்டது.
* செப்டம்பர் 13 - யாழ்ப்பாணம் கோப்பாய் இந்து மகளிர் கல்லூரியை சேர் பொன் இராமநாதன் திறந்து வைத்தார்.
* அக்டோபர் 1 - லாஸ் ஏஞ்சலீஸ் நகரில் டைம்ஸ் கட்டடத்தில் இடம்பெற்ற குண்டுவெடிப்பில் 21 பேர் கொல்லப்பட்டனர். 
* அக்டோபர் 6 - போர்த்துக்கல் குடியரசானது.

## பிறப்புகள்
* ஏப்ரல் 11 - ரெங்கநாதன் சீனிவாசன், மொரிசியசு அரசியல்வாதி (இ. 1958)
* நவம்பர் 10 - கொத்தமங்கலம் சுப்பு, எழுத்தாளர், நடிகர் (இ. 1974)

## இறப்புகள்

## நோபல் பரிசுகள்
* இயற்பியல் - Johannes Diderik van der Waals 
* வேதியியல் - Otto Wallach 
* மருத்துவம் - Albrecht Kossel 
* இலக்கியம் - Paul Heyse 
* அமைதி -  Permanent International Peace Bureau

## 1910 நாட்காட்டி

பகுப்பு:1910
படுக மொழி

**படுக மொழி** தமிழ்-கன்னடப் பிரிவைச் சேர்ந்த ஒரு தென்திராவிட மொழி ஆகும். இம்மொழியைத் தென்னிந்தியாவில் உள்ள நீலகிரி மலைப் பகுதியில் வாழும், ஏறத்தாழ 250,000 படுகர் மக்கள் பேசுகின்றனர். இம்மொழி நாவளை உயிர் ஒலிகளைக் கொண்டுள்ளதால், மொழியியல் ஆர்வலர்கள் இதனைச் சிறப்பாக அறிவார்கள். 

படகு மொழியைப் பிற மொழியினர் *படகா* என்றும் அழைப்பதுண்டு. படுக மொழியில் இதனைப் பேசும் இனக்குழுவினரைப் *படுகு* அல்லது *படுகுரு* என அழைப்பர். இம்மொழி இதுவரை எழுத்து வடிவம் பெற்றிருக்கவில்லை. தமிழ், கன்னடம், அல்லது ஆங்கில எழுத்துகளில் எந்த எழுத்துவடிவத்தைக் கொண்டு எழுதுவது என்ற கேள்வி எழுந்துள்ளது. இருப்பினும், பெரும்பான்மையினர் தமிழ் எழுத்துகளைக் கொண்டே இம்மொழியினை எழுதி வருகின்றனர். மலாய் மொழி போன்று ஆங்கில(இலத்தீன்) வரிவடிவத்தைப் பயன்படுத்தலாம் என சிலரும் தமிழ் எழுத்துகளிலேயே தொடரலாம் என சிலரும் கூறுகின்றனர்.

## படுக விக்கிப்பீடியா
படுக மொழியில் கலைக்களஞ்சியம் உருவாக்கும் நோக்கில் விக்கிமீடியா நிறுவனம் படுக விக்கிப்பீடியா என்னும் சோதனை திட்டத்தைத் தொடங்கியுள்ளது.

## இவற்றையும் பார்க்கவும்
* படுகர்
* திராவிட மொழிக் குடும்பம்
* படுகத் திரைப்படத்துறை

## மேற்கோள்கள்


## வெளியிணைப்புகள்
*படகு எழுத்து
*படகு எழுத்து குறித்த உரையாடல்
*படக இலக்கியம்

பகுப்பு:திராவிட மொழிகள்
பகுப்பு:கன்னடம்
தோடா மொழி

**தோடா மொழி** அல்லது **தொதவம்** தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். தென்னிந்தியாவிலுள்ள நீலகிரி மலைப் பகுதியில் வாழும் தோடர்களால் பேசப்பட்டுவரும் இம்மொழி ஏறத்தாழ 1600 மக்களால் பேசப்படுகிறது. இம்மொழி இதிலுள்ள உரசொலிகள், உருட்டொலிகளுக்காகப் பெயர் பெற்றது.

## தோடர் மொழி இலக்கணம்
தாம் உதகமண்டலத்தில் வாழ்ந்த காலத்தில் ஜி. யு. போப் தோடர் மொழிக்கு ஓர் இலக்கண நூல் எழுதினார். ’அன் அவுட்ஸ்டேன்டிங் கிராமர் ஃபார் தோடா லேங்குவேஜ்’ (An outstanding grammar for Toda Language) எனும் பெயரில் அந்நூலை வெளியிட்டார். இந்த பழங்குடி மொழியானது மிக விரைவாக அழிந்துவரும் மொழிகள் பட்டியலில் இடம்பெற்றுள் ளதாக யுனெஸ்கோ தெரிவித்துள்ளது.

## இவற்றையும் பார்க்கவும்

* திராவிட மொழிக் குடும்பம்
## மேற்கோள்கள்

பகுப்பு:திராவிட மொழிகள்
பகுப்பு:தோடர்
பகுப்பு:இந்திய மொழிகள்
குடகு மொழி

**குடகு மொழி** (*Kodava language*) தமிழ்–கன்னடப் பிரிவைச் சேர்ந்த ஒரு தென் திராவிட மொழியாகும். தென்னிந்தியாவிலுள்ள குடகு மாவட்டத்தில் வாழும் கொடவர்களால் பேசப்பட்டுவரும் இம்மொழி ஏறத்தாழ 500,000 மக்களால் பேசப்படுகிறது. இம்மொழியில் தமிழ், கன்னடம், மலையாளம் ஆகிய மொழிகளின் செல்வாக்குப் பெருமளவில் உண்டு. இதிலுள்ள பல சொற்கள், தென் கன்னடத்தின் கிளைமொழியான பேரி பாஷேக்கும் (Beary bashe), இதற்கும் பொதுவாக உள்ளன.

மொழியியல் அடைப்படையில் இம்மொழி திராவிட மொழிகளிலிருந்து சிறிதளவு வேறுபாடுகளையும் கொண்டுள்ளது. பொதுவாகத் திராவிட மொழிகள் ஐந்து குறில் உயிர்களையும், ஐந்து நெடில் உயிர்களையும் கொண்டிருக்க, குடகு மொழியில் மேலும் இரண்டு உயிரொலிகள் உண்டு. இவை உயர் மைய இதழ்குவியா ஒலியான /ï/, நடு மைய இதழ்குவியா ஒலியான /ë/ என்பனவாகும். இவையும் குறில், நெடில் என வேறுபடுத்தப்படுகின்றன.

இவ்வேறுபாடுகளால் இம்மொழி பல மொழியியலாளர்களைக் கவர்ந்தது எனினும் இது தனி மொழியாகக் கணிக்கப்படவில்லை. முன்னர் இது துளு மொழியுடன், அல்லது தமிழ், மலையாளம் மொழிகளுடன் நெருக்கமான, கன்னடத்தின் ஒரு கிளை மொழியாகவே கருதப்பட்டது. 20 ஆம் நூற்றாண்டின் முற்பகுதியிலேயே இது திராவிடக் குடும்பத்தைச் சேர்ந்த ஒரு தனியான மொழியாக அடையாளம் காணப்பட்டது. 

## இவற்றையும் பார்க்கவும்

* திராவிட மொழிக் குடும்பம்

## மேற்கோள்கள்

பகுப்பு:திராவிட மொழிகள்
கோத்தர் மொழி

**கோத்தர் மொழி** தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். தென்னிந்தியாவிலுள்ள நீலகிரி மலைப் பகுதியில் வாழும் கோத்தர் என்னும் ஒரு பிரிவினரால் பேசப்பட்டுவரும் இம்மொழி ஏறத்தாழ 1,400 பேரால் தாய்மொழியாகவும் மேலும் சுமார் 600 பேரால் இரண்டாம் மொழியாகவும் பேசப்படுகிறது.  

## மேலும் வாசிக்க
*Das, C. K. 1921. *[http://www.jstor.org/stable/40555630/ “The Dravidians of South India: Their Distribution, History, and Culture”]* The Geographical Teacher, 11, no.3, 142-148.  
*Emeneau, M.B. 1944. *[http://books.google.com/books/about/Kota_Texts.html?id=yo3YAAAAMAAJ/ Kota Texts]* California: University of California Press.
*Emeneau, M.B.  2000. *[http://www.jstor.org/stable/605026/ “Some Origins of Kota -j(-)” ]* Journal of the American Oriental Society, 120, no.2. 231-233.
*Emeneau, M.B. 1969. *[http://www.jstor.org/stable/411660/ “Onomatopoetics In The Indian Linguistic Area”]* Language, 45, no.2. 274-299. 
*Emeneau. M.B. 1953. *[http://www.jstor.org/stable/608887/ “Proto-Dravidian *c-: Toda t-“]* Bulletin of the School of Oriental and African Studies, 15, no.1. 98-112.

## இவற்றையும் பார்க்கவும்

* திராவிட மொழிக் குடும்பம்
* கோத்தர்

பகுப்பு:திராவிட மொழிகள்
கோண்டி மொழி

**கோண்டி மொழி** ஒரு முக்கியமான ஒரு நடு  திராவிட மொழியாகும். நடு இந்தியாவிலுள்ள மத்தியப் பிரதேசம், ஆந்திரப் பிரதேசம், மஹாராஷ்டிரம், சட்டிஸ்கர் ஆகிய மாநிலங்களில் உள்ள ஏறத்தாழ 2,000,000  கோண்டு மக்களால்  பேசப்படுகிறது.  இது கோண்டு இனத்தவரின் தாய்மொழியாக இருப்பினும் இவ்வினத்தவரில் அரைப்பகுதியினரால் மட்டுமே இப்போது இம்மொழி பேசப்படுகிறது.  

கோண்டி மொழிக்கு எழுதப்பட்ட இலக்கியம் கிடையாது எனினும் இது ஒரு சிறப்பான நாட்டார் இலக்கியத்தைக் கொண்டுள்ளது. திருமணப் பாடல்கள், கதை கூறுதல் என்பன இவற்றுக்கு எடுத்துக் காட்டுகள் ஆகும். இம்மொழி இரு பால் முறையைக் கொண்டது. தொடக்க ஒலிப்புடை வெடிப்பொலிகளையும் (voiced stops) *(g, j, ḍ, d, b)*, மூச்சுடை வெடிப்பொலிகளையும் (aspirated stops) *(kh, gh, jh, dh, ph)* உருவாக்கியதன் மூலம் மூலத் திராவிட மொழியிலிருந்து இது விலகியுள்ளது. 

பல கோண்டி மொழியின் கிளைமொழிகள் இன்னும் போதிய அளவு விளக்கப்படவோ அல்லது ஆவணப்படுத்தப்படவோ இல்லை. இதன் முக்கிய கிளைமொழிகள் டோர்லா, கோயா, மாரியா, முரியா, ராஜ் கோண்ட் என்பனவாகும். சில அடிப்படையான ஒலியியல் அம்சங்கள் வடமேற்குக் கிளைமொழிகளைத், தென்கிழக்குக் கிளைமொழிகளில் இருந்து வேறுபடுத்துகின்றன. வடக்கு, மேற்குக் கோண்டிகளில் தொடக்க *ஸ்,* அப்படியே இருக்க, தெற்கு, கிழக்குக் கோண்டிகளில் இது *ஹ்;* ஆக மாறியுள்ளது. சில கிளைமொழிகளில் இது முற்றாகவே இல்லாதுபோயுள்ளது. கிளைமொழிகளிடையே உள்ள வேறுபாடுகளில், தொடக்க *ர்*, *ல்* ஆகவும், *எ*, *ஒ* என்பன *அ* ஆகவும் மாறியுள்ளன. 

## இவற்றையும் பார்க்கவும்
* கோண்டு மக்கள்
* திராவிட மொழிக் குடும்பம்

## மேற்கோள்கள்


பகுப்பு:திராவிட மொழிகள்
அக்டோபர் 2007

**அக்டோபர் 2007** 2007 ஆம் ஆண்டின் பத்தாவது மாதமாகும். இம்மாதம் ஒரு திங்கட்கிழமை ஆரம்பித்து 31 நாட்களின் பின்னர் ஒரு புதன்கிழமை முடிவடையும். தமிழ் நாட்காட்டியின் படி ஐப்பசி மாதம் அக்டோபர் 18 இல் தொடங்கி நவம்பர் 16 இல் முடிவடைகிறது.

## சிறப்பு நாட்கள்
* அக்டோபர் 2 - காந்தி ஜெயந்தி
* அக்டோபர் 14 - ரம்ழான்
* அக்டோபர் 20 - சரஸ்வதி பூசை
* அக்டோபர் 21 - விஜய தசமி

## நிகழ்வுகள்

## இறப்புகள்
* அக்டோபர் 29 - லா. சா. ராமாமிர்தம், தமிழ் எழுத்தாளர் (பி. 1916)

----

பகுப்பு:2007
கூய் மொழி

**கூய் மொழி** ஒரு தென் மையத் திராவிட மொழியாகும். மத்திய இந்தியாவிலுள்ள ஒரிஸ்ஸா மாநிலத்தில் பேசப்பட்டுவரும் இம்மொழி ஏறத்தாள 641,662 கோண்ட் (khonds) இனத்தவரால் பேசப்படுகிறது. பேசுபவர்கள் தொகை அடிப்படையில் இம் மொழி இந்தியாவில் 29 ஆவது நிலையில் உள்ளது. இது ஒரியா எழுத்துக்களிலேயே எழுதப்படுகிறது. 

கூய் மொழி, கோண்டி (Gondi), கோண்டா, குவி போன்ற மொழிகளுடன் நெருங்கிய தொடர்பு உடையது. 

. 

## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
கொலாமி

**கொலாமி** (*Kolami*) என்பது இந்தியாவின் ஆந்திரப் பிரதேசம், ஒரிசா ஆகிய மாநிலங்களில் பேசப்பட்டுவரும், ஒரு மத்திய திராவிட மொழியாகும். 1997 ஆம் ஆண்டு மக்கள்தொகைக் கணக்கெடுப்பின்படி இது ஏறத்தாழ 115,000 பேரால் பேசப்படுகிறது.

## இவற்றையும் பார்க்கவும்
* திராவிட மொழிக் குடும்பம்

பகுப்பு:திராவிட மொழிகள்
பகுப்பு:ஆந்திரப் பிரதேசம்
பகுப்பு:ஒடிசா
குறுக்ஸ் மொழி

**குடக்கு மொழி** அல்லது **குடுக்கு மொழி** என வழங்கப்படும் இம் மொழி, ஒரு வட திராவிட மொழியாகும். பிராகுயி, மால்ட்டோ போன்ற பிற வட திராவிட மொழிகளுக்கு நெருக்கமான இம்மொழி, ஓராவோன் மற்றும் கிழான் இனக்குழுவினரால் பேசப்படுகிறது. இம் மொழியைப் பேசுவோர், பீகார், சார்க்கண்டு, ஒடிசா, சத்தீசுகர், மேற்கு வங்காளம் முதலிய இந்திய மாநிலங்களிலும், வங்காளதேசத்தின் சில பகுதிகளிலும் பரந்துள்ளனர். வங்காளதேசத்தில் புழங்கும், ஒரே உள்நாட்டுத் திராவிட மொழி இதுவேயாகும். இதனைப் பேசுவோரில் குரூக் மக்கள் மற்ரும் ஓரோன் மக்கள் 1,834,000 பேரும், கிசான் இனக்குழுவினர் 219,000 பேரும் ஆவர். இது, பல வட இந்திய மொழிகளை எழுதப் பயன்படும் தேவநாகரி எழுத்தில் எழுதப்படுகின்றது.

இதனைப் பேசுவோர் தொகை இரண்டு மில்லியனுக்கு மேல் இருப்பினும், இது அழியும் ஆபத்தில் உள்ள ஒரு மொழியாகக் கணிக்கப்படுகிறது.
தற்போது தொலங் சீக்கி எழுத்துமுறை நாராயண ஒரியன் என்பவரால் அறிமுகப்படுத்தப் பட்டுள்ளது.

## எழுத்து முறை
𑰀 𑰁 𑰂 𑰃 𑰄 𑰅
## இவற்றையும் பார்க்கவும்
* குரூக் மக்கள்
* திராவிட மொழிக் குடும்பம்
## குறிப்புகள்

## வெளியிணைப்புகள்
* [குறுக்ஸ் மொழிக்கான [எத்னோலாக்] அறிக்கை]

பகுப்பு:திராவிட மொழிகள்
பகுப்பு:இந்திய மொழிகள்
ஹோலியா மொழி

**ஹோலியா மொழி** தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். இந்தியாவில், கர்நாடகம், மஹாராஷ்டிரம், மத்தியப் பிரதேசம் ஆகிய மாநிலங்களில் பேசப்பட்டுவரும் இம்மொழி, 2002 இன் கணக்கெடுப்பின்படி ஏறத்தாள 500 மக்களால் பேசப்படுகிறது. இது ஹோலார், ஹோலாரி, ஹோலே, ஹோலியான், ஹோலு, கோலாரி-கன்னடா, கோஹ்ல்லாரு போன்ற பெயர்களாலும் அழைக்கப்படுகிறது. இம்மொழியை முதல் மொழியாகப் பேசுபவர்கள் மத்தியில் இதன் கல்வியறிவு 1% மட்டுமேயாகும். இவர்களுடைய இரண்டாம் மொழியான கன்னட மொழி தொடர்பில் அவர்களுடைய கல்வியறிவு 5% ஆகும். மத்தியப் பிரதேசத்தில் இம்மொழியினர் முதல் மொழியாக ஹிந்தியே பேசிவருகின்றனர்.

1901 ஆம் ஆண்டின் கணக்கெடுப்பின்படி மகாராட்டிரத்தில் நாக்பூர், பந்தாரா ஆகிய மாவட்டங்களிலும், மத்தியப் பிரதேசத்தில் சிவனி, பாலாகாட் ஆகிய மாவட்டங்களிலும் 3,614 பேர் இம்மொழியைப் பேசினர்.

## மேற்கோள்கள்

## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
ஊராளி மொழி

**ஊராளி மொழி** தமிழ்-கன்னடப் பிரிவைச் சேர்ந்த ஒரு தென்திராவிட மொழியாகும். இந்தியாவில், கேரள மாநிலத்தின் இடுக்கி மாவட்டத்தில் உள்ள சில ஊர்களில் இம்மொழி பேசப்படுகிறது. இது ஊராழி, ஊர்ளி போன்ற பெயர்களாலும் அழைக்கப்படுகிறது. முதல் மொழியாக இம்மொழியைப் பேசுபவர்கள் குறித்த தகவல்கள் இல்லை. ஆனால், 2001 ஆம் ஆண்டின் கணக்கெடுப்பின்படி இம்மொழி சார்ந்த இனத்தவரின் எண்ணிக்கை 6,440. 

இம்மொழி, தமிழ், இருளா, கன்னடம், மலையாளம் ஆகிய மொழிகளுடன் பல அம்சங்களின் ஒத்ததாக உள்ளது. இம்மொழிக்குத் தமிழ், மலையாளம் ஆகியவற்றுடன் அதிக அளவான சொல்லொப்புமை உண்டு. மலையாளத்துடன் 60%-71% வரையான சொல்லொப்புமையும், தமிழுடன் 54%-58% வரையிலான சொல்லொப்புமையும் காணப்படுகிறது. இம்மொழியைப் பேசுவோர் தற்காலத்தில் மலையாளத்தையே கைக்கொண்டு வருவதால் இது படிப்படியாக அழிந்து வருகிறது. 2001 ஆம் ஆண்டு நிலவரப்படி இம்மொழியை முதல் மொழியாகப் பேசுபவர்கள் மத்தியில், இரண்டாம் மொழியான மலையாள மொழிக் கல்வியறிவு வீதம் 73% ஆக உள்ளது.  

## மேற்கோள்கள்

## இவற்றையும் பார்க்கவும்
* திராவிட மொழிக் குடும்பம்

பகுப்பு:திராவிட மொழிகள்
பகுப்பு:கன்னடம்
பிராகுயி மொழி

**பிராகுயி மொழி** அல்லது **பராஹவி மொழி** () அல்லது **பிராவி மொழி** (براوِ) பிராகுயி இனத்தவரால் பேசப்படுகிறது. இது சிறிய அளவில் ஆப்கானித்தான், ஈரான் போன்ற நாடுகளிலும் காணப்படுகிறது ஆயினும், பாக்கித்தான், பலூசிசுதான்  மாகாணத்திலேயே பெருமளவில் புழங்கி வருகிறது. 2005 ஆம் ஆண்டில் எத்னோலாக் பதிப்பில் 22 இலட்சம் எனக் கணிக்கப்பட்டுள்ள இதன் பேசுவோர் தொகையில் 90 வீதமானோர் பாக்கித்தானிலேயே உள்ளனர். சிந்து, பலூசிஸ்தான் ஆகிய பகுதிகளைச் சேர்ந்த முப்பதுக்கு மேற்பட்ட இனக்குழுக்களைச் சேர்ந்தவர்கள் இம்மொழியைப் பேசுகின்றனர்.

## திராவிட மொழி

இது திராவிட மொழிக் குடும்பத்தில் வட திராவிடப் பிரிவைச் சேர்ந்த ஒரு மொழியாகும். எனினும், பலூச்சி போன்ற ஈரானிய மொழிகளால் பெரிதும் தாக்கம் அடைந்துள்ளது. 

## கிளை மொழிகள்

பிராகுவியில் முக்கியமான மூன்று கிளைமொழிகள் உள்ளன. இவை *சரவான்*, *ஜலாவன்*, *சாகி* என்பவையாகும். இவற்றுள் *சரவான்*, மஸ்துங், காலத், போலான், குவெத்தா ஆகிய இடங்களிலும், *ஜலாவன்*, குஸ்டார், ஸாரி, வாத், முலா, ஜாஹு ஆகிய பகுதிகளிலும், *சாகி*, காரான், பேஸ்மா என்னும் இடங்களிலும் பேசப்படுகின்றன. 

## சிந்துவெளி மொழி

பொதுவாக பராஹவி, ஒரு காலத்தில் வட இந்தியப் பகுதிகளில் பெரிய அளவில் பரந்து இருந்து ஆரியக் குடியேற்றம் காரணமாக ஒதுக்கப்பட்டது எனக் கருதப்படும் ஒரு மொழியின் எச்சமாகக் கருதப்படுகிறது. மடிந்து போன சிந்துவெளி நாகரிகத்தின் நேர் வழித்தோன்றலாகவும் பராஹவி இருந்திருக்கலாம் என்று கணிக்கப்படுகின்றது. ஆனால் வேறு சில ஆராய்ச்சியாளர்களின் கூற்றுப்படி பிராகுயி இன மக்கள், 13 அல்லது 14-ஆம் நூற்றாண்டில் பலூசிஸ்தானுக்கு புலம் பெயர்ந்தவர்களாவர்.

## இலக்கியம்

பிராகுவி இலக்கியம் மிகவும் பிற்பட்ட காலத்தைச் சேர்ந்தது. முதலாம் நாசர் கான் (1750 - 1793) என்பவரின் ஆட்சிக் காலத்தில் மாலிக் தார்ட் என்பவரால் எழுதப்பட்ட துஹ்ஃபா-துல்-அஜைப் என்பதே இம்மொழியில் காணப்படும் மிகப் பழைய இலக்கியமாகும். இது 18 ஆம் நூற்றாண்டில் எழுதப்பட்டது.

## எழுத்து

## எண்

## குறிப்புகள்

## மேற்கோள்கள்

## வெளியிணைப்புகள்
* கடல்கடந்த பாகிஸ்தானியர் பவுண்டேஷன் இணையத் தளம் 
* Brahui - Ethnologue.com

## இவற்றையும் பார்க்கவும்
* திராவிட மொழிக் குடும்பம்

பகுப்பு:திராவிட மொழிகள்
பகுப்பு:பலூசிஸ்தான் (பாகிஸ்தான்)
ஆலுக் குறும்பா மொழி

**ஆலுக் குறும்பா மொழி** தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். இந்தியாவில், தமிழ்நாடு மாநிலத்தில் பேசப்பட்டுவரும் இம்மொழி ஏறத்தாள 2,500 பேர்களால் பேசப்படுகிறது. இது, "பால் குறும்பா", "ஹால் குறும்பா", போன்ற பெயர்களாலும் அழைக்கப்படுகிறது. ஆலுக் குறும்பா, பால் குறும்பா ஆகியன ஏறத்தாழ 80% சொல்லொற்றுமை கொண்ட கிளைமொழிகளாகும். இம்மொழி, இம்மொழி பேசுவோரிடையே அதிகமாகப் பய்ன்படுத்தப்பட்டு வருகின்றது. இவர்கள் தமிழ் அல்லது கன்னடம் போன்ற மொழிகளையும் பேசக்கூடியவர்களாக உள்ளனர். சொந்த மொழியில் இவர்களது கல்வியறிவு வீதம் 1% இலும் குறைவே. இரண்டாம் மொழியில் 15 - 25% கல்வியறிவு பெற்றவர்களாக உள்ளனர். இம்மொழிக்கு எழுத்து கிடையாது.

## மேற்கோள்கள்

## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
ஜென்னுக் குறும்பா மொழி

**ஜென்னுக் குறும்பா மொழி** தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். இந்தியாவில், தமிழ்நாடு, கேரளா, கர்நாடகம் ஆகிய மாநிலங்களில் பேசப்பட்டுவரும் இம்மொழி ஏறத்தாள 35,000 பேர்களால் பேசப்படுகிறது. இது, ஜென் குறும்பா, தென் குறும்பா, ஜென்னு நூடி, நாய்க்கன், காட்டு நாய்க்கன், போன்ற பெயர்களாலும் அழைக்கப்படுகிறது.   இதன் கிளை மொழிகளிடையே ஏறத்தாள 61% - 83% சொல்லொற்றுமை காணப்படுகின்றது. பெட்டக் குறும்பாவின் கிளை மொழிகளுடன் இதற்கு 605க்கும் கீழ்ப்பட்ட சொல்லொற்றுமையே காணப்படுகின்றது. இம்மொழி பேசுவோரிடையே தங்கள் மொழிமீது அதிக ஆர்வம் உண்டு. இவர்கள் பிற மொழிகளான தமிழ், மலையாளம் அல்லது கன்னடம் போன்ற மொழிகளில் அறிவு குறைவாகவே உள்ளது.  

## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
1934

**1934**  (**[[ரோம எண்ணுருக்கள்|MCMXXXIV]]**) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும்.

## நிகழ்வுகள்
* பெப்ரவரி 12 இலிருந்து பெப் 16 - ஆஸ்திரியாவில் உள்நாட்டுப் போர்.
* ஜூன் 12 - பல்கேரியாவில் அரசியற் கட்சிகள் தடை செய்யப்பட்டன.
* அக்டோபர் 9 - யூகோஸ்லாவியாவின் மன்னன் அலெக்சாண்டர் கொல்லப்பட்டான்.
* டிசம்பர் 1 - சோவியத் பொலிற்பியூறோ உறுப்பினர் செர்கே கீரொவ் கட்சி அலுவலகத்தில் வைத்துச் சுட்டுக் கொல்லப்பட்டார்.
* டிசம்பர் 27 - பேர்சியா ஈரான் ஆகியது.

## பிறப்புகள்

* மார்ச் 5 - டேனியல் கானமென், பொருளியலுக்கான நோபல் நினைவுப் பரிசு பெற்ற இசுரேலியர்
* மார்ச் 9 - யூரி ககாரின், உருசிய விண்வெளி வீரர், விண்வெளிக்குச் சென்ற முதலாவது மனிதர் (இ. 1968)
* மார்ச் 25 - குளோரியா இசுடீனெம், அமெரிக்கப் பெண்ணியவாதி
* ஏப்ரல் 3 - குட்டால், பிரித்தானிய விலங்கியலாளர்
* ஏப்ரல் 24 - ஜெயகாந்தன், தமிழக எழுத்தாளர்
* மே 30 - அலெக்சி லியோனொவ், உருசிய விண்வெளிவீரர்
* சூன் 16 - குமாரி கமலா, நடிகை, பரதநாட்டியக் கலைஞர் (இ. 2025)
* சூலை 13 - வோலே சொயிங்கா, இலக்கியத்திற்கான நோபல் பரிசு பெற்ற நைஜீரியர்
* சூலை 24 - பி. எஸ். சூசைதாசன், இலங்கைத் தமிழ் அரசியல்வாதி
* செப்டம்பர் 28 - பிரிஜிட் பார்டோ, பிரெஞ்சு நடிகை
* அக்டோபர் 15 - என். ரமணி, புல்லாங்குழல் கலைஞர் (இ. 2015)
* நவம்பர் 9 - கார்ல் சேகன், அமெரிக்க விண்வெளிவிரர் (இ. 1996)
* நவம்பர் 30 - லன்சானா கொண்டே, கினி அரசுத்தலைவர் (இ. 2008)
* டிசம்பர் 9 - சூடி டென்ச், பிரித்தானிய நடிகை
* டிசம்பர் 19 - பிரதிபா பாட்டில், இந்தியக் குடியரசுத் தலைவர்

## இறப்புகள்
* சனவரி 29 - ஃபிரிட்ஸ் ஹேபர், வேதியியலுக்கான நோபல் பரிசு பெற்ற செருமானியர் (பி. 1868)
* ஜூலை 4 - மேரி கியூரி, வேதியல், இயற்பியல் நோபல் பரிசு பெற்றவர் (பி. 1867)
* சூலை 26 – வின்சர் மெக்கே, அமெரிக்க வரைகதையாளர் (பி. 1871)

## நோபல் பரிசுகள்
* இயற்பியல் - வழங்கப்படவில்லை
* வேதியியல் - அரால்டு இயூரீ
* மருத்துவம் - ஜார்ஜ் விப்பிள், ஜார்ஜ் மினாட், வில்லியம் பாரி மர்பி
* இலக்கியம் - லூஜி பிரான்டெல்லோ
* அமைதி - ஆர்தர் என்டர்சன்

## இவற்றையும் பார்க்கவும்
* 1934 இல் வெளிவந்த தமிழ்த் திரைப்படங்கள்

## 1934 நாட்காட்டி

பகுப்பு:1934
ஆரநாடன் மொழி

**ஆரநாடன் மொழி** தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். இந்தியாவில், தமிழ்நாடு, கேரளா ஆகிய மாநிலங்களில் பேசப்பட்டுவரும் இம்மொழி ஏறத்தாள 236 பேர்களால் மட்டுமே பேசப்படுகிறது. இது ''எரநாடன்' என்றும் அழைக்கப்படும். இம்மொழியைப் பேசும் மக்களிடையே தங்கள் முதல் மொழியிலான கல்வியறிவு வீதம் 1% மட்டுமே. கேரள மாநிலத்தில் இரண்டாம் மொழியான மலையாளத்தில் இவர்கள் 20% கல்வியறிவு கொண்டவர்களாக உள்ளனர். 
## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
காடர் மொழி

**காடர் மொழி** தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். இந்தியாவில், தமிழ்நாடு, கேரளா ஆகிய மாநிலங்களில் பேசப்பட்டுவரும் இம்மொழி ஏறத்தாள 2,265 பேர்களால் பேசப்படுகிறது. இது *காடா*, *காடிர்* என்றும் அழைக்கப்படும். இம்மொழி மலையாளத்துக்கு நெருக்கமானது என்றும், தமிழுக்கு நெருங்கியது என்றும், மலையாளக் கூறுகளுடன் கூடிய தமிழின் வேறுபாடு எனவும் பலரும் பலவாறாகக் கூறியுள்ளனர். இம்மொழியைப் பேசும் மக்களிடையே தங்கள் முதல் மொழியிலான கல்வியறிவு வீதம் 1% மட்டுமே. 

## மேற்கோள்கள்


## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
மலப்பண்டாரம் மொழி

**மலப்பண்டாரம் மொழி** தமிழ்-கன்னடப் பிரிவைச் சேர்ந்த ஒரு தென்திராவிட மொழியாகும். இந்தியாவில், தமிழ்நாடு, கேரளா ஆகிய மாநிலங்களில் பேசப்பட்டுவரும் இம்மொழி ஏறத்தாள 3,147 பேர்களால் பேசப்படுகிறது. இது *மலப்பண்டாரம்*, *மலேபண்டாரம்*, *பண்டாரம் பாஷா* என்றும் அழைக்கப்படுவது உண்டு. இம்மொழி பேசுவோர் இப்போது பெரும்பாலும் மலையாளத்தையே பயன்படுத்துகின்றனர். இம்மொழியைப் பேசும் மக்களிடையே மலையாள மொழியிலான கல்வியறிவு வீதம் 37% ஆகும். 
 
## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
குறும்பா மொழி

**குறும்பா மொழி** (*Kurumba language*) தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். இந்தியாவில், தமிழ்நாடு மாநிலத்தில் குறும்பர் பழங்குடிகளால் பேசப்பட்டுவரும் மொழியாகும். இம்மொழியானது 2011 ஆண்டைய மக்கள் கணக்கீட்டின்படி 24,189 பேர்களால் பேசப்படுகிறது.  இம்மொழி பேசுவோரிடையே தமிழ் அல்லது கன்னடம் தொடர்பில் இரு மொழித் திறமை குறைவாகவேயுள்ளது. இளம் தலைமுறையினர் 50% கல்வியறிவு பெற்றவர்களாக உள்ளனர். இம்மொழியை எழுதுவதற்குத் தமிழ் எழுத்துக்களே பயன்படுத்தப்படுகின்றன.

குறும்பா மொழி கன்னடத்தோடு நெருங்கிய தொடர்புடையதென்றும், சிதைந்த கன்னடமே அம்மொழி என்றும் சிலர் கூறுகின்றனர். ஆனால் திராவிட மொழியாராய்ச்சியாளரான கால்டுவெல் இம்மொழியைச் சிதைந்த தமிழ் என்று கூறுகிறார். 

## இவற்றையும் பார்க்கவும்

* திராவிட மொழிக் குடும்பம்

## மேற்கோள்கள்

பகுப்பு:திராவிட மொழிகள்
பழியன் மொழி

**பழியன்** தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். இந்தியாவில், தமிழ்நாடு, கேரளா, கர்நாடகம் ஆகிய மாநிலங்களில் பேசப்பட்டுவரும் இம்மொழி ஏறத்தாழ 10,000 பேர்களால் பேசப்படுகிறது. இது *பழயா, பழியான், பழயன், மலைப் பழியர், பொழியர், சேரமார்* போன்ற பல பெயர்களிலும் அழைக்கப்படுவது உண்டு. தமிழுடனான இதன் சொல்லொற்றுமை 75% உம், மலையாளத்துடனான சொல்லொற்றுமை 62% உம் ஆகும். *மலப் புழையன்* என்னும் இதன் கிளை மொழி ஒன்றுடன் இது 82% சொல்லொற்றுமை கொண்டுள்ளது. இம்மொழி பேசுவோர் தமிழில் நன்றாகப் பேசக்கூடியவர்களாகக் காணப்படுகின்றனர். சிலர் மலையாள அறிவும் கொண்டுள்ளனர். 
 
## இவற்றையும் பார்க்கவும்
* திராவிட மொழிக் குடும்பம்

## மேற்கோள்கள்

பகுப்பு:திராவிட மொழிகள்
பகுப்பு:மலையாளம்
பனியா மொழி

**பனியா மொழி** தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். இந்தியாவில், தமிழ்நாடு, கேரளா, கர்நாடகம் ஆகிய மாநிலங்களில் பேசப்பட்டுவரும் இம்மொழி ஏறத்தாழ 63,827 பேர்களால் பேசப்படுகிறது. இதில், 56,952 பேர் கேரளாவிலும், 6393 பேர் தமிழ்நாட்டிலும், 482 பேர் கர்நாடகத்திலும் உள்ளனர். இது *பனியன், பன்யா* போன்ற பெயர்களிலும் அழைக்கப்படுவது உண்டு. மலப்புறப் பனியாவை, குடகுப் பனியா புரிந்துகொள்ளும் தன்மை 66% ஆகும். மலப்புறப் பனியாவுடனான பிற கிளைமொழிகளின் சொல்லொற்றுமை 79% - 88% அளவுக்கு உள்ளது. ஆனால் குடகுப் பனியாவின் சொல்லொற்றுமை 71% அளவே ஆகும். 

இம்மொழி, வீட்டுமொழியாகவும், சமயத்தேவைகளுக்கும் பன்படுகிறது. அந்தந்த மாநிலங்களின் அரசாங்க மொழிகளைப் பேசக்கூடியவர்களாக உள்ளனர். இரண்டாம் மொழியில் அவர்கள் கல்வியறிவு 11% (1981) எனக் கணக்கிடப்பட்டுள்ளது.
 
## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
இராம. திரு. சம்பந்தம்

**இராம. திரு. சம்பந்தம்** அல்லது, *இராம. திருஞானசம்பந்தம்*, (இ. 14 ஆகஸ்ட், 2007) தினமணி நாளேட்டின் முன்னாள் ஆசிரியர், தமிழின் தலைசிறந்த பத்திரிகையாளர்களில் ஒருவர்.

## வாழ்க்கைக் குறிப்பு
புதுக்கோட்டை மாவட்டம் நெற்குப்பை எனும் சிற்றூரில் பிறந்தவர். மேலைச்சிவபுரியில் திண்ணைப் பள்ளிக்கூடத்தில் ஆரம்பக் கல்வி கற்று, மதுரை தியாகராசர் கல்லூரியில் பி.ஏ. பட்டம் பெற்றார்.

## பத்திரிகைத் துறையில்
தனது 22 ஆவது வயதில் மதுரையில் கருமுத்து தியாகராச செட்டியார் நடத்திய "தமிழ்நாடு' நாளிதழில் பத்திரிகையாளராகச் சேர்ந்து, மதுரையிலும் சென்னையிலும் 4 ஆண்டுகள் நிருபராகப் பணிபுரிந்தார். பின்னர், 1960இல் இந்தியன் எக்ஸ்பிரஸ் குழுமத்தின் அதிபரான ராம்நாத் கோயங்கா நடத்திய செய்தி நிறுவனமான "இந்தியன் நியூஸ் சர்வீஸில்' இணைந்து சுமார் ஓராண்டு பணியாற்றினார். 1961இல் "இந்தியன் எக்ஸ்பிரஸ்' ஆங்கில நாளிதழில் நிருபராகப் பணியில் சேர்ந்தார். படிப்படியாக முதுநிலைச் செய்தியாளர், முதன்மைச் செய்தியாளர், சிறப்புச் செய்தியாளர், செய்திப் பிரிவுத் தலைவர் என்று பல நிலைகளுக்கு உயர்ந்தார்.

பின்னர், "தினமணி'யின் துணை ஆசிரியராகப் பொறுப்பேற்றார். சிறிது கால இடைவெளிக்குப் பிறகு தினமணி ஆசிரியராகப் பதவியேற்று 9 ஆண்டுகள் பணியாற்றி, 2004-ல் தனது 69ஆவது வயதில் ஓய்வு பெற்றார்.

தினமணி ஆசிரியராக இருந்தபோது, சென்னை "தி நியு இந்தியன் எக்ஸ்பிரஸ்' உறைவிட ஆசிரியராகவும் ஓராண்டு காலம் கூடுதல் பொறுப்பு வகித்தார்.

கல்லூரிக் காலம் தொடங்கிப் பெரியார் பற்றாளரான இவர், தீவிர கடவுள் மறுப்பாளரும்கூட. தன் வாழ்நாள் முழுவதும் சடங்குகளைப் புறந்தள்ளிவந்தார். இராம. திருஞானசம்பந்தம் என்ற தனது பெயரையும் இராம. திரு. சம்பந்தம் என்று மாற்றிக்கொண்டார்.

## மேற்கோள்கள்

பகுப்பு:தமிழக ஊடகவியலாளர்கள்
பகுப்பு:2007 இறப்புகள்
பகுப்பு:இந்திய இறைமறுப்பாளர்கள்
பகுப்பு:தமிழகப் பத்திரிகையாளர்கள்
வின்டோஸ் லைவ் ரைட்டர்

வின்டோஸ் லைவ் ரைட்டர் வலைப்பதிவுகளைப் பிரசுரிக்கும் ஓர் பிரயோகம் ஆகும். இது எதைத் திரையில் காண்கின்றோமே அதையே பெறும் WYSIWYG இயல்புடையதுடன் இது புகைப்படங்களைப் பிரசுரித்தல் மற்றும் தேசப்படங்களைப் பிரசுரிக்கவும் உதவுகின்றது.

வின்டோஸ் லைவ் ரைட்டர் கீழ்வருவனவற்றுடன் ஒத்தியங்கும்.
*விண்டோஸ் லைவ் ஸ்பேசஸ்
*பிளாகர்
*லைவ்ஜேனல்
*ரைப்பாட்
*வேட்பிரஸ்

தனி வழங்கியில் பிரசுருக்கப்பட்டுள்ள வேர்ட்பிரஸ் வலைப்பதிவுகளையும் இந்த வின்டோஸ் லைவ் ரைட்டர் ஆதரிக்கின்றது.
வின்டோஸ் லைவ் 6 மொழிகளை ஆதரிக்கின்றது.

பகுப்பு:மைக்ரோசாப்ட்
பகுப்பு:தனியுடைமை மென்பொருளாக முன்பிருந்தவை
பகுப்பு:விண்டோசுக்கு மட்டும் உரிய இலவச மென்பொருட்கள்
பகுப்பு:கட்டற்ற மென்பொருட்கள்
சடாயு

[thumb|300px|[ரவி வர்மா|ராஜா ரவிவர்மாவின் ஓவியம்: சடாயுவின் சிறகுகளை வெட்டியெறியும் இராவணன்]]
**சடாயு** (வடமொழி: जटायू, ஜடாயு) இந்து இதிகாசங்களில் ஒன்றான இராமாயணத்தில் இடம்பெறும் கழுகு வடிவிலான ஒரு பாத்திரம் ஆகும். இவன் கருடனின் தம்பியான அருணனின் மகன், சம்பாதியின் தம்பி. இராமனின் தந்தை தசரதனுக்கு நெருங்கிய நண்பனாக இருந்தவன்.

இராமன் சீதையுடன் வனவாசத்தில் இருக்கும் போது சீதையைத் தனியே விட்டு விட்டு வேட்டைக்குப் போகும் போது சீதைக்குத் துணையாக இருந்தவன் சடாயு. இராவணன் சீதையைச் சிறைப்பிடித்துச் செல்லும்போது அவனுடன் சண்டையிட்டு காயமடைகிறான். இராமன் வேட்டையில் இருந்து திரும்பி வரும்போது அவனிடம் நடந்த நிகழ்வை எடுத்துக் கூறிவிட்டு இறந்து விடுகிறான்.

## மேற்கோள்கள்

பகுப்பு:இராமாயணக் கதைமாந்தர்கள்
பகுப்பு:இந்து தொன்மவியல் மாந்தர்
பகுப்பு:இந்து புராணகால உயிரினங்கள்
என்லைற்

வின்டோஸ் இயங்குதளங்களான விண்டோஸ் 2000, எக்ஸ்பி, 2003 இயங்குதளங்களின் நிறுவல்களை விரும்பியவாறு மேற்கொள்வதற்கு **என்லைற்** (அலல்து **என்லைட்**) மற்றும்  மற்றும் விஸ்டா இயங்குதளங்களின் நிறுவல்களை விரும்பியவாறு மேற்கொள்வதற்கு **விலைற்** (அல்லது **விலைட்**) ஆகியன இலவச மென்பொருட்கள் உதவுகின்றன.

## செயன்முறை
என்லைற் கணினியின் வன்வட்டிற்கு (ஹாட்டிஸ்க்) இயங்குதள நிறுவல் குறுவட்டு (சீடி) ஐப் பிரதியெடுத்துக் கொள்ளும். இவ்வாறு வன்வட்டில் பிரதியெடுக்கப்பட்டதில் சீட்டாட்டம் (காட்ஸ்) போன்ற கணினி விளையாட்டுக்கள் மற்றும் அலுவலகத்திற்குப் பிரயோசனம் இல்லாத மென்பொருட்கள் போன்றவற்றைமுன்னரே நீக்கிவிடவும் தேர்வுகளை விருப்பப்படி தேர்ந்தெடுக்கவும் நிறுவமுன்னரேயே தேர்ந்தெடுக்கவும், இயங்குதள மேம்படுத்தல்களை சேர்க்கவும் மற்றும் இயக்கிகள் என்றழைக்கப்படும் டிவைஸ் டிரைவர்களை ஒன்று சேர்க்கவும் இம்முறை உதவுகின்றது. என்லைற் ஊடாக சாதாரண முறையூடாக நீக்கமுடியாத இண்டநெட் எக்ஸ்புளோளர், விண்டோஸ் மூவி மேக்கர், விண்டோஸ் மீடியாப் பிளேயர் போன்றவற்றை நீக்கவும் உதவுகின்றது.

இவ்வாறான தேர்வுகளைப் பயனர் தேர்ந்தெடுத்த பின்னர் ISO முறையில் இயங்குதள நிறுவலைச் சேமிக்கவோ அல்லது நேரடியாக CD/DVD Writer ஊடாக CD மற்றும் DVD களை உருவாக்கிக் கொள்ளவோ இயலும்.

## முக்கியத்துவம்
கணினிப் பாவனையாளர்களுக்குத் தேவையற்ற கோப்புக்களை எல்லாம் நிறுவாமல் துப்பரவாக வேண்டிய கோப்புக்களை அதிகளவு சுமையை ஏற்படுத்தாத விண்டோஸ் நிறுவல்களை நிறுவல்களை விரும்பியதால் இது மிகவும் பிரபலமடைந்து வருகின்றது.

என்லைட் கணினியில் வளங்களை வினைத்திறனாகப் பயன்படுத்துவதனால் தேவையான வளங்கள் கணினியில் இயங்கும் வேறு மென்பொருட்களிற்குக் கிடைக்கின்றது. கணினியில் ஆவணங்களை ஆவணப்படுத்துதலும் (Backup) வேகமாகச் செய்யமுடிகின்றது.

இதன் இன்னோர் பயனுள்ள பிரயோகமானது சாட்டா மற்றும் ரெயிட் டிவைஸ்டிரைவர்களை விண்டோஸ் இயங்குதள நிறுவலுடன் ஒருங்கிணைத்தல் ஆகும். ஏனைய டிவைஸ் டிரைவர்களை பின்னர் நிறுவிக்கொள்ளலாம் அல்லது டிரைவர்பக்ஸ் தளத்தூடாக டிவைஸ்டிரைவர்களைப் பெற்று நிறுவிக்கொள்ளலாம். டிரைவர்பக்ஸ் தளத்தூடான டிரைவர்களைச் சேர்ப்பதானால் முதலில் என்லைட் ஊடா இய்ங்குதள நிறுவல்களில் வேண்டியமாற்றம் செய்து பின்னர் டிவைஸ்டிரைவர்களை ஒருங்கிணைத்து (டிரைவர்பக்ஸ்.நெட் தளத்தில் உள்ள டிரைவர்பக்ஸ் இண்டிகிரேட்டர் மென்பொருளூடாக) பின்ன மீண்டும் என்லைட் மென்பொருளைப் பயன்படுத்தி ISO கோப்பை உருவாக்கிக் கொள்ளலாம். நெகிழ்வட்டு (பிளாப்பி) இல்லாத கணிகளில் கூட ஒரு பிரச்சினையும் இன்றி இயங்குதளத்தை நிறுவிக்கொள்ளலாம்.

## விமர்சனங்கள்
தேவையான விண்டோஸ் பாகங்கள் நீக்கப்படுவதால் கணினி சிஸ்டங்களின் நம்பகத் தன்மை குறைந்துவிடும். கணினியில் பிழைகளைத் திருத்தும் கணினித் தொழில்நுட்பவியலாளர்களுக்கு இவ்வாறான விருப்படியான நிறுவல்கள் சிரமங்களை ஏற்படுத்தக் கூடும்

## இவற்றையும் பார்க்க
* டிரைவர்பக்ஸ்

## வெளியிணைப்புகள்
* என்லைற் அதிகாரப்பூர்வ இணையத்தளம். அணுகப்பட்டது 17 ஆகஸ்ட், 2007 
* விலைற்  அதிகாரப்பூர்வ இணையத்தளம். அணுகப்பட்டது 17 ஆகஸ்ட், 2007  
* MSFN's விண்டோஸ் தானியங்கி நிறுவல் ஓர் அறிமுகம்  

பகுப்பு:விஸ்டா
இருளா மொழி

**இருளா மொழி** தமிழ்-கன்னடப் பிரிவைச் சேர்ந்த ஒரு தமிழ் குடும்ப மொழியாகும். இந்தியாவில், தமிழ்நாடு, கேரளா, கர்நாடகம், ஆந்திரப் பிரதேசம் ஆகிய மாநிலங்களில் பேசப்பட்டுவரும் இம்மொழி ஏறத்தாழ 200,000 மக்களால் பேசப்படுகிறது.  இது *எரவல்லன், எருக்கலா, இரவா, இருளர் மொழி, இருளவன், இருளிகா, இருளிகர், கொரவா* போன்ற பெயர்களிலும் அழைக்கப்படுவது உண்டு. இருளர் மொழி தமிழெழுத்துக்களைக்கொண்டு எழுதப்படும் மொழி.

நெடுங்காலமாக தமிழின் ஒரு வட்டார மொழியாக அறியப்பட்டிருந்த இருளர் மொழி, சில சிறப்பு மாற்றங்களைக் கொண்டிருந்ததால் அதைத் தனி மொழியாகக் கருதலாமென காமில் சுவெலிபில் முன்வைத்தார். மொழிக்கும் வட்டார வழக்குக்கும் அடிப்படையான வரையறை இல்லையெனினும் இதைத் தமிழுடன் நெருங்கிய தொடர்புடைய தனிமொழியாகக் கருதலாமென்றும் அவர் கூறினார்.

## இவற்றையும் பார்க்கவும்

* திராவிட மொழிக் குடும்பம்
* இருளர்

## மேற்கோள்


பகுப்பு:திராவிட மொழிகள்
பகுப்பு:இருளர்
கைக்காடி மொழி

**கைக்காடி மொழி** தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். இந்தியாவில், மகாராட்டிரம், கர்நாடகம் ஆகிய மாநிலங்களில் பேசப்பட்டுவரும் இம்மொழி ஏறத்தாள 25,870 மக்களால் பேசப்படுகிறது.  இது *கொக்காடி, கைக்கை, கைக்காடியா* போன்ற பெயர்களிலும் அழைக்கப்படுவது உண்டு.

## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
சோலகா மொழி

**சோலகா மொழி** தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். இந்தியாவில், தமிழ்நாடு, கேரளா, ஆந்திரப் பிரதேசம் ஆகிய மாநிலங்களில் பேசப்பட்டுவரும் இம்மொழி ஏறத்தாழ 24,000 மக்களால் பேசப்படுகிறது.  இது *காட்டு ஷோலிகர், ஷோலிகா, சோலகா, சோலிகா, சோலநாயக்கன்* போன்ற பெயர்களிலும் அழைக்கப்படுவது உண்டு. இது கன்னடத்துடன் 65% சொல்லொற்றுமை கொண்டது.  

## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
பெட்டக் குறும்பர் மொழி

**பெட்டக் குறும்பர் மொழி** தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். இந்தியாவில், தமிழ்நாடு, கேரளா, கர்நாடகம் ஆகிய மாநிலங்களில் பேசப்பட்டுவரும் இம்மொழி ஏறத்தாழ 32,000 மக்களால் பேசப்படுகிறது. பெட்ட குறும்பர் இன மக்கள் இம்மொழியைப் பேசுகின்றனர். இது *காட்டுக் குறும்பா, ஊராலிக் குறும்பா*, போன்ற பெயர்களிலும் அழைக்கப்படுவது உண்டு. *பெட்டாக் குறும்பா* என்பது மலை இடையர் எனப் பொருள்படும்.  பெட்டா எனில் இம்மொழியில் மலை என்று பொருள். (ஒப்புநோக்கு: தொட்டபெட்டா)

## இவற்றையும் பார்க்கவும்

* திராவிட மொழிக் குடும்பம்

## வெளி இணைப்புகள்
* எத்னோலாகு விவரப்பக்கம்

பகுப்பு:திராவிட மொழிகள்
குடியா மொழி

**குடியா மொழி** துளு பிரிவைச் சேர்ந்த ஒரு தென் திராவிட மொழியாகும். இந்தியாவில், தமிழ்நாடு, கேரளா, கர்நாடகம் ஆகிய மாநிலங்களில் பேசப்பட்டுவரும் இம்மொழி ஏறத்தாழ 2,462 மக்களால் மட்டுமே பேசப்படுகிறது. இது *மலே குடியா* என்றும் அழைக்கப்படுகின்றது. இம் மொழி பேசுவோர் பிறருடன் பேசும்போது துளு, குடகு, கன்னடம், மலையாளம் போன்ற மொழிகளைப் பயன்படுத்துகின்றனர்.

## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
கொற்ற கொரகா மொழி

**கொற்றக் கொரகா மொழி**, துளு பிரிவைச் சேர்ந்த ஒரு தென் திராவிட மொழி ஆகும். இம்மொழியை ஏறத்தாழ 15,000 மக்கள்  இந்தியாவின் தமிழ்நாடு, கேரளா, கர்நாடகம் ஆகிய மாநிலங்களில் பேசுகிறார்கள். இதை *கொரகர், கொரகரா, கொரங்கி* போன்ற பெயர்களாலும் அழைக்கின்றனர். துளு, பெல்லாரி ஆகிய மொழிகளுக்கு நெருங்கிய இம்மொழியில், அண்டே, முது, ஒண்டி, தப்பு போன்ற கிளை மொழிகளும் உண்டு. இம் மொழி பேசுவோர் துளு மொழியையும் பயன்படுத்துகின்றனர்.

## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
பகுப்பு:இந்திய மொழிகள்
முது கொரகா மொழி

**முது கொரகா** துளு பிரிவைச் சேர்ந்த ஒரு தென் திராவிட மொழி. இம்மொழியை, இந்தியாவில், கேரளா மாநிலத்தில்  ஏறத்தாள 15,000 மக்கள் பேசுகின்றனர். கொற்றக் கொரகாவிலிருந்தும், துளு, கன்னடம் போன்ற மொழிகளிலிருந்தும் வேறுபட்டது. கொற்றக் கொரகாவுடன் ஒலியியல் அடிப்படையிலான வேறுபாடுகள் காணலாம். இம் மொழி பேசுவோர் கன்னட மொழியையும் பயன்படுத்துகின்றனர்.

## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
தந்தாமி மாரியா மொழி

**தந்தாமி மாரியா மொழி** கோண்டி பிரிவைச் சேர்ந்த ஒரு தென்-மையத் திராவிட மொழியாகும். இந்தியாவில், சட்டிஸ்கர், மஹாராஷ்டிரா ஆகிய மாநிலங்களில் பேசப்பட்டுவரும் இம்மொழி ஏறத்தாள 200,000 மக்களால் பேசப்படுகிறது. இது *மாரியா கோண்ட்*, *மாதியா*, *துரு*, *தாந்தமி மாதியா* ஆகிய பெயர்களாலும் அழைக்கப்படுகின்றது. *கீதம்*, *சுக்மா* ஆகிய கிளைமொழிகளையும் கொண்டுள்ளது.   

## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
கிழக்கு முரியா மொழி

**கிழக்கு முரியா மொழி** கோண்டி பிரிவைச் சேர்ந்த ஒரு தென்-மையத் திராவிட மொழியாகும். இந்தியாவில், சட்டிஸ்கர், ஒரிஸ்ஸா ஆகிய மாநிலங்களில் பேசப்பட்டுவரும் இம்மொழி ஏறத்தாள 10,089 மக்களால் பேசப்படுகிறது. *ராய்கர்*, *ராஞ்சோடா* ஆகிய கிளை மொழிகளையும் கொண்டுள்ளது. இதனைப் பேசுவோர் முரியாக்கள் எனப்படுகின்றனர். 

## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
மலவேடன் மொழி

**மலவேடன் மொழி** தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். இந்தியாவில், தமிழ்நாடு, கேரளா ஆகிய மாநிலங்களில் பேசப்பட்டுவரும் இம்மொழி ஏறத்தாள 15,241 பேர்களால் பேசப்படுகிறது. இது *மலை வேடன்*, *வேடன்*, *வேட்டுவன்*, என்றும் அழைக்கப்படுவது உண்டு. கேரளாவின் இடுக்கி மாவட்டத்தில் இம்மொழி பேசுவோர் இப்போது பெரும்பாலும் மலையாளத்தையே பயன்படுத்துகின்றனர். பிற இடங்களில் இம்மொழி ஓரளவுக்கு நிலைத்துள்ளது. இவர்கள் தமிழும் பேசக்கூடியவர்களாக உள்ளனர். இம்மொழியைப் பேசும் மக்களிடையே இரண்டாம் மொழியிலான கல்வியறிவு வீதம் 32% ஆக உள்ளது. 
 
## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
பெல்லாரி மொழி

**பெல்லாரி மொழி** துளு பிரிவைச் சேர்ந்த ஒரு தென் திராவிட மொழியாகும். இந்தியாவில், தமிழ்நாடு, கேரளா, கர்நாடகம் ஆகிய மாநிலங்களில் பேசப்பட்டுவரும் இம்மொழி ஏறத்தாழ 1,000 மக்களால் மட்டுமே பேசப்படுகிறது. இது துளு, கொரகா மொழிகளுக்கு நெருக்கமானது எனினும் இது ஒரு தனி மொழியா அல்லது துளு மொழியின் பேச்சுவழக்கா என்பது துல்லியமாகத் தெரியவில்லை. பெல்லாரி மொழி கர்நாடகத்தின் கடற்கரையோரத்திலுள்ள குந்தாபுரா வட்டத்தில் வாழும் கூடை முடையும் தொழிலை மேற்கொள்ளும் ஐம்பது குடும்பத்தினரால் பேசப்பட்டுவருகின்றது.

## இவற்றையும் பார்க்கவும்
* திராவிட மொழிக் குடும்பம்

## சான்றுகள்

பகுப்பு:திராவிட மொழிகள்
தூர மேல் முரியா மொழி

**தூர மேல் முரியா மொழி** கோண்டி பிரிவைச் சேர்ந்த ஒரு தென்-மையத் திராவிட மொழியாகும். இந்தியாவில், மஹாராஷ்டிரா மாநிலத்தில் பேசப்பட்டுவரும் இம்மொழி ஏறத்தாள 10,089 மக்களால் பேசப்படுகிறது. இம்மொழி பேசுவோர் முரியாக்கள் அல்லது கோண்ட்டுகள் என அழைக்கப்படுகின்றனர்.   

## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
தென் கோண்டி மொழி

**தென் கோண்டி மொழி** கோண்டி பிரிவைச் சேர்ந்த ஒரு தென்-மையத் திராவிட மொழியாகும். இந்தியாவில், ஆந்திரப் பிரதேசம், மஹாராஷ்டிரா ஆகிய மாநிலங்களில் பேசப்பட்டுவரும் இம்மொழி ஏறத்தாழ 250,000 மக்களால் பேசப்படுகிறது. இது *கோய் கோண்டி*, *தெலுங்கு கோண்டி* ஆகிய பெயர்களாலும் அழைக்கப்படுகின்றது. *சிரோஞ்சா*, *நிர்மல்*, *பம்ராகர்*, *உத்னூர்*, *அஹேரி*, *ராஜுரா*, *எடப்பள்ளி கோண்டி* ஆகிய கிளை மொழிகளையும் கொண்டுள்ளது.  இதனைப் பேசுவோர் கோண்ட்டுகள் எனப்படுகின்றனர்.

## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
வட கோண்டி மொழி

**வட கோண்டி மொழி** கோண்டி பிரிவைச் சேர்ந்த ஒரு தென்-மையத் திராவிட மொழியாகும். இந்தியாவில், மத்தியப் பிரதேசம், மஹாராஷ்டிரா ஆகிய மாநிலங்களில் பேசப்பட்டுவரும் இம்மொழி ஏறத்தாள 1,954,000 மக்களால் பேசப்படுகிறது. இது *கோண்டி*, *கௌடி*, *கோண்டிவா*, *கூண்டிலே*, *கௌட்வால்*, *கோண்ட்*, *கோடி*,  *கோண்டு* ஆகிய பெயர்களாலும் அழைக்கப்படுகின்றது. *பேத்துல்*, *சிந்த்வாரா*, *மண்ட்லா*, *செயோனி*, *அம்ராவதி*, *பந்தரா*, *நாக்பூர்*, *யவத்மல்* ஆகிய கிளை மொழிகள் இதற்கு உண்டு.   

## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
1919

**1919**  (**[[ரோம எண்ணுருக்கள்|MCMXIX]]**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும்.

## நிகழ்வுகள்
* ஜனவரி 1 - ஸ்கொட்லாந்தில் அயோலயர்என்ற கப்பல் (HMS Iolaire) மூழ்கியதில் 205 பேர் கொல்லப்பட்டனர். 
* ஜனவரி 18 - முதலாம் உலகப் போர்: அமைதி உச்சி மாநாடு பிரான்சில் ஆரம்பமாயிற்று. ஜூன் 28 இல் ஒப்பந்தம் கைச்சாத்திடப்பட்டது.
* பெப்ரவரி 3 - சோவியத் படையினர் உக்ரெனைப் பிடித்தன.
* பெப்ரவரி 14 - போலந்து-சோவியத் போர் ஆரம்பமாயிற்று.
* மார்ச் 9- எகிப்தில் 1919 புரட்சி வெடித்தது.
* மார்ச் 23 - இத்தாலி நாட்டின் சர்வாதிகாரியான முசோலினியின் பாசிஸ்ட் கட்சி உதயம் ஆனது.
* ஏப்ரல் 5 - எஸ்.எஸ். லயல்டி (RMS Empress of India (1891))என்ற கப்பல் கம்பனி முதன்முதலாக மும்பை முதல் பிரிட்டன் வரை கப்பல் போக்குவரத்தை துவங்கியது.
* ஏப்ரல் 13 - இந்தியா, அம்ரிட்சரில் பிரித்தானியப் படையினர் 379 இந்தியர்களைச் சுட்டுக் கொன்றனர்.
* மே 9 - இலங்கையில் உணவுக் கட்டுப்பாடு முதற் தடவையாக கொண்டுவரப்பட்டது.
* ஜூன் 28 - தமிழறிஞர் வண. டி. ஹிப்போலைற் (Rev. Fr. T. Hyppolyte) மன்னாரில் காலமானார்.
* ஆகத்து 5 - யாழ் ஆயராக வண. ஜே. ஏ. புரோல்ட் (Rev. J. A. Brault) தெரிவானார்.
* அகஸ்ட் 19 - ஐக்கிய இராச்சியத்தில் இருந்து ஆப்கானிஸ்தான் முழுமையான விடுதலை அடைந்தது.
* ஆகத்து 31 - அமெரிக்க கம்யூனிஸ்ட் கட்சி அமைக்கப்பட்டது.

## திகதி குறிப்பிடாத நிகழ்வுகள்
* ஏப்ரல் - யாழ்ப்பாணத்தில் சீமெந்துத் தொழிற்சாலை ஆரம்பிப்பதற்கான ஆரம்ப நடவடிக்கைகளை எடுக்கவென சிம்கொக் (Mr Simcock) என்ற நிபுணரை "ஹரிசன் அண்ட் குரொஸ்ஃபீல்ட்" என்ற நிறுவனம் யாழ்ப்பாணத்துக்கு அனுப்பியது.
* டிசம்பர் - Jaffna Historical Society என்ற அமைப்பு யாழ்ப்பாணத்தில் அமைக்கப்பட்டது.

## பிறப்புகள்
* மார்ச் 28 - டி. கே. பட்டம்மாள், கருநாடக இசைப் பாடகி (இ. 2009)
* மே 21 - எம். என். நம்பியார், நடிகர் (இ. 2008)
* ஆகத்து 23 - சுசுமு ஓனோ, ஜப்பானியத் தமிழறிஞர் (இ. 2008)

## இறப்புகள்
* செப்டம்பர் - ஆபிரகாம் பண்டிதர், தமிழிசைக் கலைஞர் (பி.. 1859)

## நோபல் பரிசுகள்
* இயற்பியல் - ஜொகான்னஸ் ஸ்டார்க் (*Johannes Stark*)
* வேதியியல் - வழங்கப்படவில்லை
* மருத்துவம் - ஜூலிஸ் போடெட்
* இலக்கியம் - கார்ல் ஸ்பிட்டெலர்

## 1919 நாட்காட்டி

*
வியட் மின்

thumb|வியட் மின் சின்னம்
**வியட் மின்** (*Việt Minh*) என்பது பிரான்சிடம் இருந்தும் ஜப்பான் இடமிருந்து வியட்நாமை விடுவிக்க 1941 ஆம் ஆண்டில் கம்யூனிஸ்ட் தலைவர் ஹோ சி மின் ஆரம்பித்த ஒரு கம்யூனிச புரட்சி விடுதலை இயக்கம் ஆகும். இதன் பெயர் *Việt Nam Ðộc Lập Ðồng Minh Hội* (வியட்நாம் விடுதலைக்கான முன்னணி) என்பதன் சுருக்கமாகும்.

## இரண்டாம் உலகப் போர்
இரண்டாம் உலகப் போரின் போது ஜப்பான் பிரெஞ்சு இந்தோசீனாவை கைப்பற்றியிருந்தது. ஜப்பானியர்களுக்கெதிராக இராணுவப் போராட்டத்தினை வியட் மின் ஆரம்பித்திருந்தது. இதனால் இது அமெரிக்கா மற்றும் சீனாவிடம் இருந்து நிதி உதவிகளைப் பெறக்கூடியதாக இருந்தது. ஹோ சி மின் கம்யூனிசவாதியாக இருந்தமையினால் அவர் சீனா வில் ஓர் ஆண்டு காலம் சிறையிலும் கழிக்க வேண்டி இருந்தது. ஆகஸ்ட் 1945 உல் ஜப்பான் சரணடைந்தபோது, ஹனோய் நகரின் சில கட்டிடங்களை ஹோ சி மின் தலைமையிலான வியட் மின்னின் பாவானைக்கு தந்தது. செப்டம்பர் 2, 1945 இல் ஹோ வியட்நாம் சனநாயகக் குடியரசை விடுவிக்கப்பட்ட நாடாக அறிவித்தார்.

## முதலாம் இந்தோசீனப் போர்
சீனா, பிரான்ஸ் ஆகிய நாடுகளுடன் வியட் மின் ஒப்பந்தம் ஒன்றில் கைச்சாத்திட்டது. அதன்படி பிரெஞ்சுக் கூட்டமைப்பில் சுதந்திர நாடாக இருக்க வியட்நாம் ஒப்புக் கொண்டது. இவ்வொப்பந்தம் முறிவடைந்து பிரான்சுடன் 10 ஆண்டுகள் கடும் போர் இடம்பெற்றது. பிரான்ஸ் ஹனோயை மீண்டும் கைப்பற்றினாலும் 1947 இல் வியட் மின் தளத்தைக் கைப்பற்ற எடுத்த முயற்சி தோல்வி கண்டது. 1949 இல் சீனாவின் உதவி கிடைத்தது. நாட்டின் பல புறப் பகுதிகளைத் தம்வசமாக்கினர்.

## வடக்கு வியட்நாம்

பிரான்ஸ் வியட்நாமில் இருந்து வெளியேறுவதற்கு பேச்சுவார்த்தையில் இறங்கியது. 1954 இல் ஜெனீவாவில் இடம்பெற்ற மாநாட்டினை அடுத்து நாடு வடக்கு வியட்நாம், தெற்கு வியட்நாம் என இரண்டாகப் பிரிக்கப்பட்டது. அக்டோபர் 11 1954 இல் வடக்கு பகுதியின் ஆட்சி வியட் மின்னுக்கு வழங்கப்பட்டது. ஹோ அதன் பிரதமரானார். தெற்குப் பகுதிக்கு *Ngo Dinh Diem* என்பவர் பிரதமரானார்.

## வெளி இணைப்புகள்
* வியட்நாம் வரலாற்றின் தொகுப்பு 
* Vietnamese Declaration of Independence 

பகுப்பு:வியட்நாம்
பகுப்பு:1944இல் நிறுவப்பட்ட அரசியல் கட்சிகள்
ஹோ சி மின்

**ஹோ சி மின்** (*Hồ Chí Minh*, 19 மே 1890 – 2 செப்டம்பர் 1969) வியட்நாமின் புரட்சித் தலைவராக இருந்தவர், பின்னர் வடக்கு வியட்நாமின் பிரதமராகவும் (1946–1955), அரசுத்தலைவராகவும் (1946–1969) இருந்தவர்.

ஹோ வியட் மின் விடுதலை இயக்கத்தை 1941 இலிருந்து முன்னின்று நடத்தி, 1954 இல் பிரெஞ்சுப் படையினருடன் சண்டையிட்டு வெற்றி பெற்றார். அவ்வெற்றி அவருக்கு கம்யூனிச நாடாக வடக்கு வியட்நாமை அமைக்க உதவியது. வியட்நாம் போரை அவரது இறப்பு வரையில் முன்னின்று நடத்தினார். ஆறு ஆண்டுகளின் பின்னர் வட வியட்நாமின் வெற்றியுடன் போர் முடிவுக்கு வந்ததுடன் இரண்டு வியட்நாம்களும் ஒன்றிணைந்தன. தெற்கு வியட்நாமின் தலைநகராயிருந்த சாய்கோன் (*Saigon*) நகரம் ஹோவின் நினைவாக ஹோ சி மின் நகரம் எனப் பெயர் மாற்றம் செய்யப்பட்டது.

## பெயர்
பிறப்பில் இவர் பெயர் நியூவென் சின் சுங் (''Nguyen Sinh Cung). ஹோ சி மின் என்பது இவரின் இரகசியப் பெயர். அதாவது 1942-ல் வியட்னாம் விடுதலையடையும் சில ஆண்டுகளுக்கு முன்னர் இவர் ஹோ சி மின்  புனைப் பெயர் கொண்டு‍ அழைக்கப்பட்டார்.  இப்படி பல இரகசியப் பெயர்கள் இவருக்கு இருந்தன. ஜனாதிபதியாக ஆகும் வரை இவர் தலைமறைவில் வாழ்ந்து வந்தார். சுமார் 50 வித்தியாசப்பட்ட  இரகசியப் பெயர்கள் உண்டு‍ என நம்பப்படுகிறது‍.

## பிறப்பு
ஹோ சி மின் மத்திய வியட்னாமில் அமைந்துள்ள சிறிய மாகாணத்தில் பிறந்திருக்கலாம். பிற்பாடு தனது பிறப்புச் சான்றிதழில் வித்தியாசப்பட்ட தகவலைக் கொண்டு தலைமறைவில் வாழ்ந்து வந்தார். 1894-1903 காலப்பகுதிகளைத் தனது பிறப்பு ஆண்டாகப் பத்திரங்களில் கொடுத்தாலும், அதிகாரப்பூர்வமாக 1890 எனப் பதிவு செய்யப்பட்டுள்ளது. இது சில ஆய்வாளர்களால் ஒத்துக்கொள்ளப்படுவது  இல்லை.

அவரின் பிறந்த நாளும்கூட சரிவரத் தெரியவில்லை. பொதுவாக வியட்னாம் உருவாக்கப்பட்ட மே 19 ஆம் தேதி அவரின் பிறந்த நாள் என நம்பப்படுகிறது. கிராமப்புறத்தில் பிறப்புத் தகவல் சேமிப்பு இல்லாதபடியால் ஹோ சி மின் தனது பிறப்புத் தேதி தெரியாதவராக இருந்து இருக்கலாம்.

## மேற்கோள்கள்

## வெளி இணைப்புகள்

* நியூ யோர்க் டைம்ஸ்
* டைம் 100: ஹோ சி மின் 
* ஹோ சி மின்னின் சரிதம்
* மார்க்சிஸ்ட்ஸ்.ஓர்க்
* வியட்நாம் தலைவர் ஹோ சி மின் பிறந்த தின சிறப்பு பகிர்வு

பகுப்பு:1890 பிறப்புகள்
பகுப்பு:1969 இறப்புகள்
பகுப்பு:இறைமறுப்பாளர்கள்
பகுப்பு:வியட்நாம் அரசியல்வாதிகள்
பகுப்பு:அரசியல் கட்சி நிறுவனர்கள்
பகுப்பு:வியட்நாம் அரசுத்தலைவர்கள்
பகுப்பு:புரட்சியாளர்கள்
மாரியா மொழி

**மாரியா மொழி** கோண்டி பிரிவைச் சேர்ந்த ஒரு தென்-மையத் திராவிட மொழியாகும். இந்தியாவில், மத்தியப் பிரதேசம், மஹாராஷ்டிரா ஆகிய மாநிலங்களில் பேசப்பட்டுவரும் இம்மொழி ஏறத்தாள 134,000 மக்களால் பேசப்படுகிறது. இது *மலை மாரியா*, *மாதி*, *மாதியா*, *மோத்*, *மோடி* ஆகிய பெயர்களாலும் அழைக்கப் படுகின்றது. *அபுஜ்மாரியா*, *அடேவாடா*, *பாமனிமாரியா*, *எடப்பள்ளி மாரியா* போன்ற கிளை மொழிகள் இதற்கு உண்டு.   

## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
பகுப்பு:இந்திய மொழிகள்
மேற்கு முரியா மொழி

**மேற்கு முரியா மொழி** கோண்டி பிரிவைச் சேர்ந்த ஒரு தென்-மையத் திராவிட மொழியாகும். இந்தியாவில், சட்டிஸ்கர் மாநிலத்தில் பேசப்பட்டுவரும் இம்மொழி ஏறத்தாள 12,898 மக்களால் பேசப்படுகிறது. இது *ஜோரியா*, *மூடியா*, *மூரியா கோண்டி* ஆகிய பெயர்களாலும் அழைக்கப்படுகின்றது. *சோனாபால்*, *பஞ்சாபை*, *தனோரா* ஆகிய கிளை மொழிகள் இதற்கு உண்டு.   

## இவற்றையும் பார்க்கவும்

* திராவிட மொழிக் குடும்பம்

பகுப்பு:திராவிட மொழிகள்
மலேசிய நண்பன்

**மலேசிய நண்பன்** மலேசியாவில் இருந்து வெளிவரும் ஒரு தமிழ் நாளிதழ். அமரர் டத்தோ சிக்கந்தர் பாட்சா அதன் உரிமையாளர். அவரின் புதல்வர் மைடின் சிக்கந்தர் பாட்சா பொறுப்பேற்று நாளிதழை நடத்தி வருகிறார்.

நாளிதழின் தலைமையாசிரியராக எம்.எஸ்.மலையாண்டி இருக்கிறார். பாதாசன், சந்திரசேகர், காரைக்கிழார், கரு.கார்த்திக், நாகசாமி போன்ற இதழியலாளர்கள் ஆசிரியர் குழுவில் பணியாற்றுகின்றனர். நா. பார்த்திபன் விளையாட்டு பகுதி ஆசிரியராகவும், பழ.எ.அன்பழகன் ஞாயிறு சிறப்பிதழ் பொறுப்பாசிரியராகவும் பங்காற்றுகின்றனர். ’கணினியும் நீங்களும்’,  ‘மாணவர் சோலை’ பகுதிகளை [மலாக்கா முத்துக்கிருஷ்ணன்] நடத்தி வருகிறார். வடமலை நிருவாகியாகவும், சிவநேசன் தொழிலாளர் நலப்பிரிவு அதிகாரியாகவும் செயலாற்றுகின்றனர்.

அமரர் ஆதிகுமணன் தலைமையில் சில காலம் மலேசிய நண்பன் நாளிதழ் நடத்தப்பட்டது. ஆதிகுமணன் மறைவுக்குப் பின்னர் நிர்வாக மாற்றம் இடம்பெற்றது. சிக்கந்தர் பாட்சா அவர்களின் மறைவுக்குப் பின்னர் மீண்டும் ஆசிரியர் குழுவில் மாற்றம் ஏற்பட்டது.

ஏறக்குறைய 15 ஆண்டு காலமாக மலேசிய நண்பனின் துணைத் தலைமையாசிரியராக பணியாற்றிய மு. (எம்) இராஜன் விலகி புதிதாக வெளிவந்துக் கொண்டிருந்த மக்கள் ஓசை நாளேட்டில் ஆசிரியராக இணைந்தார். அவருடன் 5 முக்கிய செய்தியாளர்கள் மக்கள் ஓசையில் இணைந்தனர்.

## வெளி இணைப்புகள்
* மலேசியநண்பன் 

பகுப்பு:மலேசியத் தமிழ் இதழ்கள்